Pekin rahbariyati shaharda iPhone 6 va iPhone 6 Plus smartfonlari savdosini Apple kompaniyasi go‘yoki bu modellar dizaynini Xitoyning Burley kompaniyasidan o‘g‘rilagani sababli taqiqlab qo‘ydi. Bu haqda Engadget ma’lum qildi. Pekin intellektual mulkni muhofaza qilish byurosi tekshiruv o‘tkazib, Apple kompaniyasi 100 S smartfonining patentlashtirilgan dizaynini noqonuniy ravishda o‘zlashtirib olganligiga rozi bo‘ldi. Shu bilan birga byuro mutaxassislari telefonlar o‘rtasida uncha katta bo‘lmagan farqlar borligiga ishora qilgan, biroq bu farqlarni ko‘pchilik xaridorlar sezmasligi ham mumkin. Natijada rahbariyat iPhone 6 va iPhone 6 Plus smartfonlari sotuvini taqiqlab qo‘ydi. Apple bu qaror ustidan shikoyat qilib sudga murojaat qildi.